केन्द्रीय पंचायती राज एवं ग्रामीण विकास मंत्री नरेन्द्र सिंह तोमर ने समारोह की अध्यक्षता करते हुए बताया कि केन्द्र एवं राज्य सरकार द्वारा प्रदेश के हर जरूरतमंद को पक्का घर मुहैया करवाया जायेगा। समारोह को नगरीय विकास एवं आवास मंत्री श्रीमती माया सिंह और महापौर श्री विवेक नारायण शेजवलकर ने भी संबोधित किया। समारोह में उच्च शिक्षा मंत्री जयभान सिंह पवैया, नवीन एवं नवकरणीय ऊर्जा मंत्री नारायण सिंह कुशवाह, लोक स्वास्थ्य एवं परिवार कल्याण मंत्री रुस्तम सिंह, सांसद प्रभात झा, विधायक भारत सिंह कुशवाह, सामान्य निर्धन वर्ग कल्याण आयोग के अध्यक्ष बालेन्दु शुक्ल, ग्वालियर विकास प्राधिकरण के अध्यक्ष अभय चौधरी, साडा अध्यक्ष राकेश जादौन, अल्पसंख्यक आयोग के अध्यक्ष नियाज अहमद और अन्य जन-प्रतिनिधि भी मौजूद थे।